Забитый в бої

Заби́тый в бої () є класіфікація жертев, котру в общім хоснують озброєны силы на опис смерти своїх прислушників в бої з неприятельскыма або неприятельскы наладженыма силами.[потребне лїпше жрїдло] Міністерство обороны Споєных штатів америцькых наприклад уваджать, же особы выголошены за забити в бої не мусили выстрїлити зо своїх збрани, але выстачіло, жебы были забити в дослїдку неприятельской атакы. Меджі забитых в бої обсягують особы забити приятельскым вогнём почас боя, але не особы забити при карамболах, як суть трафунковы транспортны карамболы, вражды або іншы неприятельскы подїї ці терорізм. Забити в бої ся можуть тыкать на боёвых єдиніць на фронтї, так ай морьскых, вздушных і підпорных сил.

 Вмер од зранїнь 
Окрем того ся термін „вмер од зранїня“ () хоснує на означіня прислушників, котры ся дістали до здравотницького заряджіня перед смертю. Катеґорія „вмер од зранїнь здобытых в бої“ () ся хоснує ай про боёвы жертвы, котры настали по здравотній евакуації.

 Страченый, правдоподобно мертвый 
Тот термін „правдоподобно забитый в бої“ () ся хоснує в припадї, кедь ся прислушници страчають в бої, спочатку суть уведжены як „страчены в бої“ (), але кедь ся не найдуть, пізнїше ся предпокладать, же не пережыли. Є то тіпічне про морьскы биткы або бої в іншых неприятельскых середовисках, де є тяжко найти тїла. Велике множество вояків забитых в бої зістало в першій світовій войнї не ідентіфікованых, як наприклад Джон Кіплінґ, сын брітаньскаго поета Радьярда Кіплінґа, што привело к заложіню Комісії про войновы гробы Сполоченства народів.

 Дефініція НАТО 
НАТО дефінує забитого в бої або жертву боя як боёвника, котрый є забитый на містї або вмер в дослїдку зранїнь або іншых травм скорїше, як ся дістане до здравотницького заряджіня або му поможуть сполубоёвници.

 Поз. тыж 
 Страченый в бої 
 Войновый заятець 
 Зраненый в бої

 Референції 

 Вонкашнї одказы 

*
Катеґорія:Воєньска термінолоґія
Катеґорія:Война
Катеґорія:Жертвы войны